10-синф

Оила –жамият пойдевори

Оила-жамият асоси, улкан ижтимоий куч ҳисобланади. Унда аждодларимиз мероси, бугунимизнинг ойдин саҳифалари, эртанги кунимиз умиди бор. Биз шу оилада улғаямиз,вояга етамиз.

Аввало ҳаётнинг абадийлигини, авлодларнинг давомийлигини таъминлайдиган, муқаддас урф-одатларимизни сақлайдиган, шу билан бирга келажак насллар қандай инсон бўлиб етишишига бевосита таъсир кўрсатадиган тарбия ўчоғи оиладир. Шундай бўлгач, оила қанча мустаҳкам бўлса, жамият ҳам, ватан эрки ва истиқлолнинг пойдевори ҳам шунча мустаҳкам бўлади.

Дунёда ҳар бир ота-она фарзандининг бахтли бўлишини истайди. Аммо орзу-ниятнинг ўзи кифоя эмас. Соғлом бола бу соғлом оиланинг мевасидир. Соғлом инсон деганда, фақат жисмоний сиҳат-саломатликни эмас, балки ўзбек халқига хос шарқона одоб-ахлоқ, инсонпарварлик каби эзгу ҳис-туйғулар руҳида камол топган маънан етук инсонни тушунишимиз мумкин. Зеро, маънавий соғлом инсонлар аввало юрт тинчлиги ва халқнинг эртанги куни учун қайғура оладилар. Бевосита оиладаги соғлом муҳит, соғлом мафкура, маънавий соғлом инсоннинг таянч манбаидир . Жамиятимиз мустаҳкам таянчи бўлмиш оила нафақат эртанги кун шахсларини тарбиялайди, балки ватан ва эртанги кун учун қайғура олиш қобилиятини ҳам шакллантира олиши шубҳасиздир. (155сўз)

|  |  |  |
| --- | --- | --- |
| **мезон** | **Дескрипторлар** | **Баллар** |
| **1. Орфография меъёрларига амал қилиши** | Хато юборилмаган ёки енгил 1-2 хато бўлса | **5** |
| 3-4 енгил хато қилса | **4** |
| 5-6 хато қилса | **3** |
| 7-8 хато қилса | **2** |
| 9-10 хато қилса | **1** |
| 10 хато қилса | **0** |
| **2. Ишоравий хатоларга амал қилиши** | 1-2 хато қилса | **3** |
| 3-4 хато қилса | **2** |
| 5-6 хато қилса | **1** |
| 7 ва ундан ортиқ хато юборса | **0** |
| **3.Каллиграфияси** | Хеч қандай хатосиз, тоза ёзилса | **2** |
| Бир неча буялган сўзлар учраса | **1** |
| Иш жуда кўп бўялган бўлса | **0** |
| **Жами:** |  | **10 балл** |