8-синф

ТАБИАТНИ АСРАШ - БУРЧИМИЗ

Инсон саломатлиги, ҳаётининг фаровонлиги бевосита она табиатга боғлиқ жараёндир. Ота-боболаримиз ер инсонни едиради, тўйдиради ва кийинтиради деб бежизга гапиришмаган. Қолаверса, тупроқ, умуман, она табиат инсониятга беҳисоб неъматлар етказиб беради.

Инсон ҳамма вақт табиат билан ҳамнафас яшаб келган. Ҳаётимизда, турмушимизда биз учун зарур бўлган буюмлар, жиҳозлар, кийимлар ҳам аслида она табиатимизнинг бебаҳо маҳсулидир. Бироқ шиддат билан ривожланиб бораётган ҳаётимизда инсонлар томонидан она табиатни асраб-авайлашга, сув ва турли табиий бойликлардан оқилона фойдаланишга етарли эътибор қаратилмаётганлиги ҳам бор гап.

Она табиатни асраш, тозалик, юртни обод қилишга ҳар бир одам чин дилдан ҳаракат қилса, шундагина кутилган натижа, юрт ободлигига, табиат мусаффолигига эриша оламиз. Табиати мусаффо, тозалик бор жойда эса касалликка ўрин қолмайди.

Табиат - бебаҳо бойлик, у билан ҳаётимиз гўзал, турмушимиз фаровондир. Шу боис ҳам уни ҳамиша асраб-авайлайлик, мусаффолигини таъминлайлик. Бу бизнинг инсонийлик бурчимиз.(130-сўз)

|  |  |  |
| --- | --- | --- |
| **мезон** | **Дескрипторлар** | **Баллар** |
| **1. Орфография меъёрларига амал қилиши** | Хато юборилмаган ёки енгил 1-2 хато бўлса | **5** |
| 3-4 енгил хато қилса | **4** |
| 5-6 хато қилса | **3** |
| 7-8 хато қилса | **2** |
| 9-10 хато қилса | **1** |
| 10 хато қилса | **0** |
| **2. Ишоравий хатоларга амал қилиши** | 1-2 хато қилса | **3** |
| 3-4 хато қилса | **2** |
| 5-6 хато қилса | **1** |
| 7 ва ундан ортиқ хато юборса | **0** |
| **3.Каллиграфияси** | Хеч қандай хатосиз, тоза ёзилса | **2** |
| Бир неча буялган сўзлар учраса | **1** |
| Иш жуда кўп бўялган бўлса | **0** |
| **Жами:** |  | **10 балл** |